Tamién en Castrillón me cuntaron lo siguiente: «Nació nuna casa un neñu como un sol y víase-y medrar. Taba guapu, gordín ya nietu como una mantega, pero, dun día pa otru , encomenzó a dir patrás, lloraba día y nueche y nun olecía. Hasta quun día la güela vio cómo salía de la cama una culubrona blanca, gorda y bien alimentada y metíase  per un furacu nel cuartu. Estes culiebres que mamen a les muyeres y a les vaques, dizse que son blanques pola mor del alimentu, lleche blanco bien calentino.